|  |
| --- |
| **SLOVENŠČINA, 7. r.**  **26. 3. 2020, 96. ura**  **Snov: Kazalni zaimki** |
| Dragi učenec, učenka, dober dan.  Pred nami je še zadnja skupina zaimkov, to so kazalni zaimki. Kako se ti sicer zdi zahtevnost te snovi? So ti kateri zaimki manj razumljivi? Če imaš kako vprašanje, dilemo, mi napiši, bom dodatno pojasnila. Ko bomo obdelali še zadnjo skupino zaimkov, bomo naredili še en končni pregled čez vso to snov, morda ti bo še takrat nekoliko lažje. Zdaj pa veselo na delo. |
| **1. NALOGA**  **Odpri delovni zvezek na str. 124. Izberi način, ki ti je bližje:**  **a) Izhodiščno besedilo lahko prebereš sam.**  **b) Lahko pa preko spodnje povezave poslušaš posnetek izhodiščnega besedila, zraven pa besedilo spremljaš.**  Poslušanje posnetka priporočam predvsem tistim, ki imate posamezne učne težave oziroma ste šibkejši v branju. Ostalim pa če morda pogrešate moj glas, da ga po dolgem času spet slišite. ☺ ☺ ☺    **Povezavo skopiraj in odpri na spletu.**  Morda boš moral/-a še pritisniti znak za začetek (tisto puščico), da se bo posnetek začetek predvajati.  Pa še to: prosim, če upoštevaš, da so moji zvočni posnetki samo za našo rabo pri pouku in niso namenjeni nadaljnji delitvi brez mojega vnaprejšnjega vedenja.  <https://drive.google.com/file/d/1wdicG7T2_cbhirlVfrK1wgjAKVOQgH_5/view?usp=sharing> |
| **2. NALOGA**  **V delovnem zvezku reši naloge na straneh 124, 125, 126 (od 1. do vključno 5. naloge)**  **Še prilagojeno navodilo glede 5. naloge: Tisti, ki ste usmerjeni na dopolnilni pouk, poiščete in obkrožite kazalne zaimke samo v levem stolpcu besedila; ostali pa v celotnem besedilu.**  **Rešitve prilagam zraven, a najprej reši sam-/a, potem preveri.**  **TRKAJ – OSNOVNOŠOLEC IN SREDNJEŠOLEC (Kazalni zaimki)**    **1. naloga**  *Po smislu, npr.:* Bil je tipičen najstnik, saj so mu doma postavljali meje, ki pa jih je rad prestopal. Rad se je učil le tiste predmete, ki so ga zanimali./Bil je ustvarjalen pri pisanju poezije, ne pa pri risanju.  **2. naloga**  **a)** Beseda *teh* se v 1. povedi nanaša na težave/učenje/predmete.  Beseda *te* v 2. povedi pa se nanaša na matematiko/gimnazijo/srce.  **b)** teh – tite – ta  **c)** *Po smislu, npr.:*  Da, če bi bila pred njo še ena poved, ki bi pojasnjevala, na koga/kaj se nanaša beseda teh, sicer pa je ne bi mogel pojasniti, saj ne bi vedel, na koga/kaj se nanaša beseda teh.  **č)** ker kažeta na že omenjena pojma.  Besedi *teh*, *te* sta kazalna zaimka, ker z njima ponavljamo omenjena pojma.  ker opisno predstavita oba pojma.  **3. naloga**  **a)** A Časovno najbližji je bil koncert v srednji šoli, najbolj oddaljen pa v Domžalah.  B Časovno najbližji je bil koncert v Šmartnem, najbolj oddaljen pa v srednji šoli.  C Časovno najbližji je bil koncert v Domžalah, najbolj oddaljen pa v Šmartnem.  Č Časovno najbližji je bil koncert v Domžalah, najbolj oddaljen pa v srednji šoli.  **b)** v letošnjem decembru, pred dvema letoma, že v srednji šoli  **c)** ta, tisti, oni  **č)** Koncert: Koncert za kon'c šole (v Šmartnem ob Paki)  Besedna zveza: tisti koncert  Kazalni zaimek: tisti  **4. naloga**   |  |  | | --- | --- | | **ta** | Izraža časovno ali prostorsko bližino osebe, živali predmeta ... | | **tisti** | Izraža bolj oddaljeno osebo, žival, predmet ... | | **oni** | Izraža veliko časovno ali prostorsko oddaljenost osebe, živali, predmeta ... |   **5. naloga**  Učenje Trkaju nikoli ni predstavljalo večjih težav, predvsem pri predmetih, ki so ga zanimali. Teh se je vedno veselil. Matematika pa mu ni bila nikoli pri srcu, zato te od gimnazije naprej ni preveč uporabljal. Čas, ki bi ga namenil matematiki, je raje posvetil kulturi, kiparjenju, igri in fotografiranju. Torej tistemu, kar ga je res zanimalo. Verjetno bi pustil šolo, če mu predvsem mama ne bi v kritičnih letih potrpežljivo stala ob strani in ga neprestano spodbujala, naj vztraja. To mu je ponovila stokrat, tisočkrat ... In s tem nasvetom je odrastel.  Iz svojih osnovnošolskih dni se najbolj spomni dogodka, ko so profesorju namazali stol s pudrom, profesor pa tega sploh ni opazil. Ko je vstal, je imel na zadnjici precejšnjo packo. Vsi učenci so se smejali, profesor pa ni vedel, zakaj. Ko je to le ugotovil, je bil ves razred kaznovan.  Rok priznava, da nima pojma o risanju. Ko je bil nekaj let zaposlen na šoli kot učitelj podaljšanega bivanja, so učenci v drugem razredu že lepše risali od njega. Ti bi ga  zagotovo premagali tudi v gimnastiki.  Rok se rad spominja tudi profesoric za zgodovino in slovenščino. Vedeli sta, da rad  bere poezijo, celo pod klopjo. To mu je bilo všeč. Čeprav je učiteljica nekoč dala navodila, da morajo napisati spis v prozni obliki, ga je napisal v rimah. Profesorica mu za tak spis ni dala enke, ampak štirico. Pogosto ga je spodbujala k branju. Sam pravi, da ga čaka še veliko neprebranih knjig. |
| Tako, naj bo to danes o kazalnih zaimkih dovolj. Naslednjič jih še utrdimo z nekaj vajami.  Lep pozdrav tebi in tvoji družini, učiteljica Simona L. S. |